stanford-oval/wikipedia huggingface dataset:
Badajoz (maakunta)
Aiheesta muualla

Kuvia tai muita tiedostoja aiheesta Badajoz (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Baba Is You

| Baba Is You |
| --- | --- |

Kehittäjä:  Arvi Teikari
Julkaisija:  Arvi Teikari
Jakelija:  Humble Store, Steam, itch.io, Nintendo eShop, Google Play ja App Store
Suunnittelija:  Arvi Teikari
Säveltäjä:  Arvi Teikari
Ohjelmoija:  Arvi Teikari
Pelimoottori:  Multimedia Fusion 2
Julkaistu:  23. maaliskuuta 2019
Lajityyppi:  pulmapeli
Pelimuoto:  yksinpeli
Ikäluokitus:  ESRB: Kaikenikäisille  USK 0 
Alusta:  Microsoft Windows, Linux, MacOS, Nintendo Switch
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Baba Is You on Arvi Teikarin luoma indie-pulmapeli. Pelissä edetään pelinäytön kokoisissa kentissä, joissa pelaajan liikuttaman hahmon pitää liikuttamalla muokata sanalaatoista koostuvia sääntöjä saavuttaakseen asetetun tavoitteen.
Baba Is You julkaistiin PC:lle ja Nintendo Switch -konsolille maaliskuussa 2019. Peli sai myönteisen vastaanoton useassa kansainvälisessä julkaisussa.
Pelaaminen

Useimmissa pelikentissä pelaaja ohjaa hahmoa nimeltä Baba. Joka kentässä on työnnettäviä, yhden sanan sisältäviä laattoja, jotka vastaavat kentässä olevia asioita (esimerkiksi Baba itse, maalilippu ja seinä), toimivat yhdistävinä operaattoreina ("IS", "AND"), tai vaikuttavat näiden asioiden ominaisuuksiin (pelaajaa merkitsevä "YOU" ja liikuteltavuutta tarkoittava "PUSH"). Erilaisia sääntöjä ovat esimerkiksi useimmissa kentissä oleva alkusääntö "BABA IS YOU", joka asettaa Baba-hahmon pelaajan ohjattavaksi, ja "WALL IS STOP", joka estää seinien läpi kulkemisen.
Tavoitteena on luoda ja muokata sääntöjä, jotta pelaajan ohjaama hahmo saavuttaa kentän voittoehdon. Esimerkiksi seiniä esteinä sisältävissä kentissä niiden läpi kulkemisen kävisi mahdolliseksi, jos pelaaja siirtää lauseesta "WALL IS STOP" jonkin laatan paikoiltaan. Jos "STOP"-laatan korvaisi "PUSH"-laatalla, seinät taas muuttuisivat työnnettäviksi. Tyypillinen voittoehto on "FLAG IS WIN", joka tarkoittaa, että pelaajan pitää koskettaa kentässä olevaa lippua.
Aiheesta muualla

Pelin verkkosivut (englanniksi)
Baba Diawara

| Henkilötiedot |
| --- | --- | --- | --- |
Koko nimi: Papa Babacar Diawara
Syntymäaika: 5. tammikuuta 1988 (ikä 36)
Syntymäpaikka: Dakar, Senegal
Pelipaikka: hyökkääjä
Pituus: 185 senttimetriä
Paino: 79 kilogrammaa
Seura
Seura: Sevilla
Pelinumero: –
Seurat
| Vuodet | Seura | O | (M) |
| 2006–2007 | Jeanne d'Arc | 24 | (9) |
| 2007–2008 | Marítimo B | 23 | (6) |
| 2008–2012 | Marítimo | 103 | (37) |
| 2012– | Sevilla | 30 | (3) |
| 2013–2014 | → Levante (laina) | 20 | (3) |
| 2014–2015 | → Getafe (laina) | 21 | (1) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.
Papa Babacar "Baba" Diawara (s. 5. tammikuuta 1988 Dakar, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.
Seurajoukkueura

Diawara aloitti ammattilaisuransa senegalilaisesta ASC Jeanne d'Arcista, joka pelasi maan korkeimmalla sarjatasolla. Vuonna 2007 Diawara siirtyi Eurooppaan, ollessaan 19-vuotias, kun hän teki sopimuksen portugalilaisen Marítimon kanssa. Seuran edustusjoukkueessa hän teki ensiesiintymisensä kaudella 2007–2008 ottelussa Estrela da Amadoraa vastaan.
Kesänä aikana hän nousi pysyvästi edustusjoukkueen kokoonpanoon. Kauden 2008–2009 aikana hän teki 10 maalia pelaamassaan 25 ottelussa.
17. tammikuuta 2012 Diawara siirtyi espanjalaiseen Sevillaan ja teki 4½-vuotisen sopimuksen joukkueen kanssa.
Aiheesta muualla

Baba Diawaran esittely ja tilastot Footballzz-sivustolla (Arkistoitu – Internet Archive) (englanniksi)
Badacsony

Badacsony-vuori
Badacsony on alue ja samaa nimeä kantava kylä Balaton-järven luoteisrannalla Unkarissa. Badacsony tunnetaan erityisesti alueella valmistetusta viinistä. Alueella sijaitsee sammunut
438 metriä korkea laatikonmuotoinen tulivuori, jonka kupeella kasvaa runsaasti viiniköynnöksiä.
Aiheesta muualla

Badacsony.net (Arkistoitu – Internet Archive)
Arizona Dream

| Arizona Dream |
| --- | --- |
 Elokuvan mainosjuliste
Ohjaaja:  Emir Kusturica
Käsikirjoittaja:  David Atkins  Emir Kusturicka
Tuottaja:  Claudette Ossard  Paul R. Gurian  Richard Brick  Yves Marmion
Säveltäjä:  Goran Bregović
Kuvaaja:  Vilko Filač
Pääosat:  Johnny Depp  Vincent Gallo  Faye Dunaway  Lili Taylor  Jerry Lewis
Valmistustiedot
Valmistusmaa:  Ranska,  Yhdysvallat
Tuotantoyhtiö:  Studio Canal
Levittäjä:  Warner Bros. Netflix Fandango at Home (käännä suomeksi)
Ensi-ilta:  1993
Kesto:  142 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Arizona Dream on Emir Kusturican ohjaama, vuonna 1993 Euroopassa ensi-iltansa saanut elokuva. Elokuvan pääosissa ovat muun muassa Johnny Depp, Vincent Gallo, Lili Taylor ja Faye Dunaway. Arizona Dream on Kusturican ainoa englanninkielinen teos.
Juhlalevy

Juhlalevy voi tarkoittaa:
Juhlalevy (Aimo Saxelinin albumi), 2011
Juhlalevy (Arvi Tikkalan albumi), 2007
Juhlalevy (Eugen Malmstenin albumi), 2007
Juhlalevy (Reijo Viidan albumi), 2007
Juhlalevy – 50 laulua, Mikko Alatalon albumi vuodelta 2001
Juhlalevy – Pure mua, Meiju Suvaksen albumi vuodelta 2010
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juhlalevy”, voi hakea sivunnimihaulla, laajalla sivunnimihaulla tai tekstihaulla.
Arizonan metsäpalo 2011

NASAn ottama satelliittikuva 8.6.2011.
Arizonan metsäpalo 2011 on Bear Wallow Wilderness -suojelualueella Arizonassa Yhdysvalloissa 29. toukokuuta 2011 syttynyt metsäpalo, joka levisi Apachen, Greenleen, Grahamin ja Navajon piirikuntiin. Palo levisi 11. kesäkuuta New Mexicoon, ja siihen mennessä lähes 10 000 ihmistä joutui lähtemään kodeistaan ja kuvernööri julisti hätätilan Apachen ja Greenleen piirikuntiin.
Juha Hintikka

| Juha Hintikka |
| --- | --- |
 Juha Hintikka Barathrumin riveissä Jalometalli-festivaalilla, 2008
Henkilötiedot
Kuollut: toukokuussa 2022
Ammatti:  muusikko
Muusikko
Taiteilijanimi:  Ykä, Agathon, Agathon Frosteus, Agathon the Beast
Tyylilajit:  black metal, thrash metal
Soittimet:  rummut
Yhtyeet:  Gloomy Grim (1994–) Walhalla (1997–) Soulgrind (1997–) Thy Serpent (1996–1999) Airdash (1986–1992) Barathrum (2007–2010)
Aiheesta muualla
Kotisivut
  [ Muokkaa Wikidatassa ] [ ohje ]  
Juha Hintikka (k. toukokuussa 2022) oli suomalainen pitkän linjan muusikko ja rumpali. Hän tuli tunnetuksi thrash metal -yhtye Airdashin rumpalina ja soitti sen jälkeen useissa yhtyeissä, kuten Thy Serpent, Gloomy Grim ja Barathrum. Yhtyeissä Airdash ja Corporal Punishment Hintikka käytti taiteilijanimeä ”Ykä” ja Soulgrindissa nimeä ”Agathon the Beast”.
Hintikan ensimmäinen yhtye oli Hellstorm, johon hän liittyi kitaristina vuonna 1984. Perustettuaan Gloomy Grimin vuonna 1994 Hintikka alkoi keskittyä rumpujen soittamiseen. Hän on tehnyt yhtyeen albumeille myös levynkansia.
Hintikan ensimmäisiä musiikillisia vaikuttajia olivat Venom, Hellhammer ja Bathory.
Hintikalta löydettiin aivokasvaimia loppuvuodesta 2019. Hän kuoli toukokuussa 2022.
Aiheesta muualla

Juha Hintikka Myspacessa (englanniksi)
Juha Hintikka Encyclopaedia Metallumissa (englanniksi)
Thy Serpent
| Azhemin • Sami Tenetz • Tomi Ullgrén • Teemu LaitinenAlexi Laiho • Somnium • Börje • Pekka • Agathon Frosteus • Luopio |
| --- | --- |
Studioalbumit:  Forests of Witchery • Lords of Twilight • Christcrusher
EP:t:  Death
Split-albumit:  The Carpenter
Demot:  Frozen Memory • Into Everlasting Fire
Joseph Strutt

| Joseph Strutt |
| --- | --- |
 Muotokuva Struttista pormestarina
Henkilötiedot
Syntynyt: 1765
Kuollut: 1844
Kansalaisuus:  Britannia
Ammatti:  tekstiilitehtailija, hyväntekijä
Vanhemmat:  Jedediah Strutt ja Elizabeth Woollat
Siviilisääty:  naimisissa
Puoliso:  Isabella Archibold Douglas
Lapset:  Joseph Douglas, Isabella
Joseph Strutt (1765–1844) oli englantilainen liikemies ja hyväntekijä. Hän oli tekstiilitehtailija Jedediah Struttin nuorin poika. Perhe oli tehnyt huomattavan omaisuuden silkin, puuvillan ja puuvillakankaan tuotannolla. Strutt oli radikaali sosiaalinen uudistaja, joka uskoi että rahvaan sivistäminen on välttämätöntä.
Perhe

Tehtailija Jedediah Struttin perheessä oli kolme poikaa, joista Joseph oli nuorin. Veljet olivat William ja George Strutt. Kaikki kolme veljestä työskentelivät perheen yrityksessä, ja työnjako muovautui sellaiseksi että William hoiti tekniikan, Joseph markkinoinnin ja George johtamisen. Veljekset tunnettiin liberaaleista näkemyksistään, hyväntekeväisyydestä ja suvaitsevaisuuden edistämisestä.
Joseph Strutt meni vuonna 1793 naimisiin Isabella Archibold Douglasin kanssa. Heille syntyi poika ja tytär, mutta vaimo kuoli jo 1801 lasten ollessa pieniä.
Yhteiskunnallinen vaikuttaja

Vuonna 1824 Strutt perusti Derbyyn "Mechanics Institution" -nimisen oppilaitoksen. Teollisen vallankumouksen aikana tällaisia lähinnä työväenopistoa muistuttavia aikuisoppilaitoksia perustettiin eri puolille Englantia. Vuoteen 1850 asti ne olivat käytännössä ainoita paikkoja, joissa annettiin tekniikan opetusta. Strutt, hänen veljensä ja veljenpoikansa toimivat aktiivisesti Derbyn opiston hallinnossa. Ensimmäiset luentokurssit olivat erittäin suosittuja, niitä seurasi 200–400 kuulijaa. Vuonna 1828 paikalliset kauppiaat sopivat liikkeiden sulkemisesta iltakahdeksalta, jotta henkilökunta ehtisi seuraamaan luentoja.
Strutt toimi Derbyn pormestarina vuosina 1835–1836. Hän oli isänsä ja veljensä ja muiden kaupungin merkkihenkilöiden tavoin Derby Philosophical Societyn jäsen.
Koska Englannissa pelättiin Napoleonin joukkojen hyökkäystä, tuohon aikaan perustettiin vapaaehtoisjoukkoja. Strutt toimi paikallisessa osastossa upseerina.
Keräilijä ja hyväntekijä

Vuonna 1810 Strutt antoi huomattavan lahjoituksen Derbyn lastensairaalaa varten.  Pääosan sairaalasta kustansi hänen veljensä William Strutt.
Joseph Strutt  keräsi kotiinsa Thorntree Houseen renessanssitaiteilijoiden teoksia sekä paikallisen kuvanveistäjän William John Coffeen veistoksia. Hän
avasi kotinsa ja kartanonpuistonsa yleisölle museona. Taiteen lisäksi hän hankki katsojien ihmeteltäväksi kummallisia esineitä kuten oikean egyptiläisen muumion, joka on nykyisin Derbyn kaupunginmuseossa. Struttin villisikapatsaasta on tullut tunnettu Derbyn symboli. Hän näki alkuperäisen patsaan Italiassa ja tilasi W. J. Coffeelta samanlaisen piirustusten mukaan. Patsas oli aluksi Struttin pihalla, myöhemmin Arboretumissa. Alkuperäinen patsas tuhoutui saksalaisten pommituksissa toisen maailmansodan aikana, mutta 2000-luvulla siitä teetettiin uusi kopio.
Strutt palkkasi  John Claudius Loudonin toteuttamaan arboretumin, jonka hinnaksi tuli kymmenentuhatta puntaa.
Struttin perustama arboretum oli Englannin ensimmäinen yleisölle avoin puisto. Se avattiin 17. syyskuuta 1840, ja avajaisiin tuli 1500 derbyläistä jotka olivat saaneet tapahtuman kunniaksi iltapäivän vapaata töistä. Kansalle lahjoitetun puiston piti toimia kansan ylläpitämänä, ja siksi siellä kävijöiltä kerättiin pääsymaksua muulloin paitsi sunnuntaisin ja keskiviikkoisin, jolloin toivottiin myös vähävaraisten tehdastyöläisten virkistävän ja sivistävän itseään vapaa-aikanaan. Jotta hurskaus ei olisi vaarassa, puisto kuitenkin suljettiin sunnuntaisin kirkonmenojen ajaksi. Pääsymaksuista luovuttiin vuonna 1882, kun kaupunginvaltuusto päätti vastata puiston kustannuksista.
Strutt olisi alkujaan halunnut tehdä siitä kasvitieteellisen puutarhan, mutta häntä peloteltiin sellaisen ylläpitokustannuksilla. Niinpä hän päätyi puistoon, jolla olisi sekä opetus- että virkistyskäyttöä. Puulaji-istutusten keskelle suunniteltiin kaksi aukiota, joihin tuli lava soittokuntien esityksiä varten. Arboretumissa on neljä suoraa kävelytietä, jotka kohtaavat keskusaukiolla. Aluetta kiertävät mutkittelevat kävelypolut, pengerrykset ja pensaikot estävät näkyvyyden polulta toiselle luoden illuusion paljon laajemmasta alueesta. Monet alkuperäisistä puulajeista eivät kestäneet teollisuusympäristön saasteita, ja niiden tilalle on istutettu kestävämpiä plataaneita ja lehmuksia.
Villisikapatsas Arboretumissa.
Derby Arboretum Lodge.
Juha Hemánus

Juha-Petri Hemánus (s. 26. maaliskuuta 1962 Espoo) on suomalainen luova johtaja, joka on taustaltaan teatteri- ja oopperaohjaaja sekä digilaitteiden käyttökokemuksen muotoilija ja strategi.
Aiemmin myös valtiotieteitä opiskellut Hemánus on valmistunut ohjaajaksi Teatterikorkeakoulusta. Hän on ohjannut yhteensä yli 40 näytelmää, oopperaa, ulkoilmaesitystä, visualisoituja ja dramatisoituja konserttia, lyhytelokuvaa ja tv-oopperaa.
Joseph Gallieni

Joseph Gallieni
Joseph Simon Gallieni (24. huhtikuuta 1849 Saint-Béat – 27. toukokuuta 1916 Versailles) oli ranskalainen kenraali, joka palveli Ranskan siirtomaiden hallinnossa ja komentajana ensimmäisessä maailmansodan alkuvaiheessa.
Gallieni kävi Saint-Cyrin sotilasakatemian ja osallistui Saksan–Ranskan sotaan 1870–1871. Hänet lähetettiin 1870-luvun puolivälissä Afrikkaan. Vuonna 1878 kapteenina Senegaliin kommennettu Gallieni oli merkittävällä tavalla mukana sotilasretkikunnissa, jotka laajensivat 1880-luvun alussa Ranskan siirtomaavaltaa Nigerjoen yläjuoksulle. Sen jälkeen hän palveli Martiniquella, kunnes sai nimityksen Ranskan Sudanin kuvernööriksi. Hän kukisti sudanilaisten kapinoinnin. Vuosina 1892–1896 Gallieni toimi Ranskan Indokiinassa Kiinan rajalla sijainneen Lang Sonin alueen komentajana, ja rauhoitti alueella esiintyneet levottomuudet. Vuosina 1896–1905 hän oli Ranskan hiljattain valtaaman Madagaskarin kenraalikuvernööri. Siellä hän syrjäytti kuningatar Ranavalona III:n ja kukisti seuranneen monarkistisen kapinan. Gallieni ylennettiin 1900 divisioonankenraaliksi.
Vuosina 1905–1906 Gallieni oli Ranskan Länsi-Afrikan, Itä-Afrikan, Antillien ja Oseaanian joukkojen tarkastajana, 1906–1908 armeijakunnan komentajana kotimaassa sekä Lyonin sotilaskuvernöörinä ja vuodesta 1908 kaikkien siirtomaajoukkojen tarkastajana sekä ylimmän sotaneuvoston jäsenenä. Vuonna 1911 häntä kaavailtiin Ranskan asevoimien uudeksi komentajaksi, mutta korkean ikänsä ja huonon terveytensä vuoksi hän luopui mahdollisuudesta kenraali Joseph Joffren hyväksi.
Gallieni jätti aktiivipalveluksen huhtikuussa 1914, mutta hänet kutsuttiin takaisin saman vuoden elokuussa maailmansodan sytyttyä. Hänestä tehtiin aluksi ylipäällikkön sijainen ja sotaministerin tekninen avustaja. 26. elokuuta hänet nimitettiin Pariisin sotilaskuvernööriksi, tehtävänään puolustaa pääkaupunkia lähestyviltä saksalaisilta. 1. syyskuuta myös Pariisia kohti perääntynyt kenraali Maunouryn kuudes armeija alistettiin Gallienille, joka komensi sen iskemään kaakkoon päin kääntyneen Saksan ensimmäisen armeijan sivustaan. Taistelun aikana hän lähetti Maunourylle vahvistuksia pariisilaisilla takseilla. Maunouryn hyökkäys auttoi ranskalaiset voittoon 6. syyskuuta käynnistyneessä Marnen taistelussa, mikä luultavasti pelasti Pariisin. Jälkeenpäin on kiistelty siitä, oliko menestyksekäs idea saksalaisten sivustaan iskemisestä alkuaan Gallienin vai ylipäällikkö Joffren, joka sai siitä enimmän kunnian.
Gallieni toimi lokakuusta 1915 maaliskuuhun 1916 Ranskan sotaministerinä, mutta joutui jättämään tehtävän huonon terveytensä vuoksi ja kuoli pari kuukautta sen jälkeen. Ministerikautenaan hänellä oli yhteistyövaikeuksia Joffren kanssa. Gallieni ylennettiin postuumisti Ranskan marsalkaksi vuonna 1921.
Aiheesta muualla

Kuvia tai muita tiedostoja aiheesta Joseph Gallieni Wikimedia Commonsissa
Arkkitehti (lehti)
Palkinnot ja tunnustukset

Arkkitehti-lehti sai vuonna 2003 kansainvälisen arkkitehtuurikriitikkojen komitean (CICA) CICA Pierre Vago -palkinnon vuoden kansainvälisesti parhaana arkkitehtuurilehtenä. Vuonna 2005 lehden toimitus sai Aikakauslehtien Liiton vuoden parhaan toimituksen palkinnon. Samana vuonna Alfred Kordelinin säätiö antoi lehdelle kannustuspalkinnon arkkitehtuurikeskustelun edistämisestä. Palkinnon perusteluissa todettiin, että Arkkitehti-lehti ja sen päätoimittaja ovat "nostaneet Suomessa arkkitehtuurista käydyn keskustelun korkealle tasolle".
Aiheesta muualla

Ark 2/2003 satavuotisjuhlanumero käsittelee laajasti lehden historiaa (verkkoversio (Arkistoitu – Internet Archive))
Johannes-passio (Homilius)

Gottfried August Homilius
Johannes-passio (Johannespassion "Der Fromme stirbt"), HoWV 1.4 on saksalaisen säveltäjän ja kirkkomuusikon Gottfried August Homiliuksen säveltämä kaksiosainen passio, joka kuvaa Jeesuksen kärsimystä vangitsemisesta hautaamiseen saakka Uuden testamentin Johanneksen evankeliumin kertomuksen mukaisesti.
Homilius (1714-1785) oli opiskellut aluksi lakitiedettä Leipzigin yliopistossa, mutta siirtyi opiskelemaan musiikkia ja hän oli Johan Sebastian Bachin oppilaana. Vuonna 1742 hänet valittiin Dresdenin Frauenkirchenin urkuriksi. Vuodesta 1755 alkaen kuolemaansa saakka hän toimi Dresdenin Kreuzkirchen kanttorina ja vastasi myös kirkkomusiikista Dresdenin kolmessa pääkirkossa.
Johannespassion sävellysvuosi on tuntematon, mutta se on kirjoitettu ennen vuotta 1776, jolloin Carl Phipipp Emanuel Bach johti sen Hampurissa. Se onkin viimeisiä tämän teostyypin sävellyksiä 1700-luvulla.
Rakenne

Teos on kirjoitettu samaan perinteiseen oratoriopassion muotoon kuin Johann Sebastian Bachin passiot. Se pohjautuu Raamatun kärsimyshistoriaan Johanneksen evankeliumin mukaan ja siihen liittyy koraaleja ja aarioita. Aarioiden kirjoittajaa ei tiedetä. Homiliuksen ajan hengellinen musiikki on usein valistuksen ajan hengen värittämää. Kuitenkin teos liittyy läheisesti J. S. Bachin passioiden tapaisiin passioihin. Passiossa on yhteensä 39 osaa, joista ensimmäisessä osassa 22.
Passion ensimmäinen osa alkaa ja päättyy koraalilla. Toinen osa alkaa koraalilla ja päättyy passion ainoaan pidempään kuoro-osuuteen. Sekin on koraalin muotoinen teksti, jossa kuoro ja solistit vuorottelevat. Kuoro-osuuden sävellaji vaihtuu osuuden aikana a-mollista D-duuriin tuoden siten passion loppuun juhlivan tunnelman. Muuten kuoron osuudet ovat yleensä lyhyitä ”turbae-kuoron” osia, vain muutaman tahdin mittaisia. Ne ovat peräisin evankeliumin kertomuksesta, joissa on useampia puhujia samanaikaisesti, kuten väkijoukko.
Aariat

Homiluksen passio poikkeaa tavanomaisista aikansa passioista siten että siinä on Raamatun kertomukseen ja mietiskelevien aarioiden lisäksi Jeesuksen laulama aaria. Kun Jeesus kohtaa Juudaksen ja tämän mukanaan tuoman joukon, laulaa hän ”Nun kömmt die Stunde meiner Leiden, ich preise Gott, dass sie erschien. Den Zornkelch trink ich voller Freuden, für meine Brüder trink ich ihn” (Nyt koittaa kärsimiseni aika. Minä ylistän Jumalaa siitä mikä on tulossa, juon vihan maljan iloiten, juon se veljieni takia). Passion toisessa osassa on itse Jumalalle kirjoitettu aaria. Kun Jeesus sanoo Pilatukselle ”Sinulla ei ole mitään valtaa minuun, ellei sitä anneta sinulle ylhäältä”, laulaa sitä seuraava aaria ”Ich bin der Allmächtge, die Himmel und Welten, die ganze unendliche Schöpfung ist mein.” (Minä olen kaikkivaltias, maan ja taivaan valtias, koko ääretön luomakunta on minun.”) Tempomerkintänä aariassa on ”Con pompa”. Kummassakaan kohdassa Homiliuksen teksti ei mainitse Kristusta tai Jumalaa, Isää, mutta aarian sisältö ei jätä epäselväksi, kuka laulaa.
Useimmat aariat on kirjoitettu perinteiseen da-capo muotoon, mutta siitä on poikkeuksia. Jeesuksen aaria 1. osassa on kirjoitettu siten, että B-osa on säestyksellinen resitatiivi ja sitä seuraavan a-osan teksti on eri teksti kuin aariaa aloittavan a-osan. Toisessa osassa on koko passion ainoa duetto, kahdelle sopraanolle, ja se on laajennettu da-capo duetto ABACA, jossa C osan laulaa toinen sopraano yksin.
Koraalit

Passiossa on yhdeksän koraalia, joista kuusi on ensimmäisessä ja kolme toisessa osassa. Passioihin yleisesti liittyvien koraalien ohella Homilius tekee pari poikkeamaa. Jeesuksen Pilatukselle sanomien sanojen ”Minun valtakuntani ei ole tästä maailmasta” jälkeen kuoro ja orkesteri laulavat Philipp Nicolain virren "Wachet auf, uns ruft die Stimme” kolmannen säkeistön ”Gloria sei dir gesungen”, sekä 1. osan päätöksenä Johann Grügerin ja Johann Franckin virren ”Jesu, meine Freude” 2. säkeistön "Unter deinen Shirmen". Toisen osan kahdella koraalilla, osat 31 ja 35 on sama, Louis Bourgeoisin kirjoittama sävelmä.
Koraalit ovat Bachin Johannespassion tavoin pohtimassa passiotapahtumien merkitystä ja keskeyttävät juonen kulun, kun tapahtumat siirtyvät uusiin vaiheisiin.
Johannespassion koraalit
| 0 | 1 | 2 |
| --- | --- | --- |
I osa: 
| Osan numero. Koraali | Kirjoittaja/lähde | Sävelmä |
| 1. Der fromme stirbt | Johann Heermann (1630) HErtzliebster Jesu, was hastu verbrochen 5. säk (Suomen ev. lut. kirkon virsikirja [1986] virsi 71:5 Hurskas saa kuolla) | ? |
| 3. Mitten wir im Leben sind | 1. säk. Salzburg1456,. 2-3 säk. Martin Luther 1524 | Salzburg 1456; Johann Walter 1524. |
| 7. Christe, aller Welt Trost | Kyrie, Johann Spangenberg 1540? | ? |
13. Was macht denn nur die wüste Not: ?
| 18. Gloria sei dir gesungen | Philipp Nicolai 1599 ”Wachtet auf, uns ruft die Stimme” 3. säk (Suomen ev. lut. kirkon virsikirja [1986] virsi 163:3 Soikoon kiitos ikuisesti) | Philipp Nicolai 1599 |
| 22. Unter deinen Schirmen | Johann Franck 1650 ”Jesu, meine Freude” 2. säk (Suomen ev. lut. kirkon virsikirja [1986] virsi 303: 2 Vasten valtaa surman) | Johann Grüger 1633 |
II osa: 
| 23. Weg, Welt, mit deinen Freuden | Das Vollständige und vermehrte Leipziger Gesang-Buch | O haupt voll Blut. Hans Leo Hassler 1601 |
| 31. Seilg sind, die aus Erbarmen | David Denicke (1648) Kommt, laßt euch den Herren lehren  6. säk | Louis Bourgeois  1551 |
| 35. Schreibe deine blutgen Wunden mir | Paul Gerhardt (1607-1676) Den mir tausendmal gegrüsset, der mich je und je geliebt  4. säk | Louis Bourgeois  1551 |
Soitinnus

Solistit:
kaksi sopraanoa, altto, tenori, basso
Orkesteri
Käyrätorvi 1,2
Huilu 1,2
Oboe 1,2
Fagotti1,2
Viulu 1,2.
Alttoviulu
Basso Continuo
Kuoro
(sopraano,altto, tenori, basso)
Kesto

Noin 120 min.
Aiheesta muualla

Osa I, Kohdat 1-4, alkukuoro Der Fromme stirbt, resitatiivi Da Jesus solches geredet hatte, koraali Mitten wir im Leben sind, aaria  Nun kömmt die Stunde meiner Leindenː https://www.youtube.com/watch?v=7Z_9QyvLMc0
Osa I Aaria 9 Wer kann den Rat der Liebe fassen https://www.youtube.com/watch?v=Jh-sj7W4COw
Osa II, Aaria: 25 Ich zage, Herr https://www.youtube.com/watch?v=BNPX-ew0bg4
Atenololi

| --- | --- |

Atenololi
Systemaattinen (IUPAC) nimi
(RS)-2-{4-[2-hydroksi-3-(propan-2-ylamino)propoksi]fenyyli}asetamiidi
Tunnisteet
CAS-numero: 29122-68-7
ATC-koodi: C07AB03
PubChem CID: 2249
DrugBank: APRD00172
Kemialliset tiedot
Kaava: C14H22N2O3 
Moolimassa: 266,336 g/mol
Fysikaaliset tiedot
Sulamispiste: 146−148 °C
Farmakokineettiset tiedot
Hyötyosuus: 40–50 %
Metabolia: hepaattinen
Puoliintumisaika: 6–7 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: oraalinen
Atenololi (kauppanimellä Tenoblock) on  β1-selektiivisten beetasalpaajien ryhmään kuuluva lääkeaine, jota käytetään pääasiallisesti rytmihäiriöiden hoidossa sekä angina pectoriksen ehkäisyyn. Lisäksi sitä käytetään muun muassa migreenien ehkäisyssä, pidentyneen QT-ajan ja alkoholin vieroitusoireiden hoidossa. Muiden β1-selektiivisten salpaajien tapaan vaikutus keskittyy sydämen toimintaan keuhkojen sijaan. Atenololi laskee verenpainetta, tasaa sydämen lyöntirytmiä ja harventaa lyöntien tiheyttä. Lääkkeen toi markkinoille alun perin AstraZeneca vuonna 1976 ja patentin vanhennuttua markkinoille on tullut halvempia rinnakkaisvalmisteita.